recursal/SuperWikiNEXT-32B huggingface dataset:
**Anqara** — Turkiya Respublikasining poytaxti, Anqara vilotatining maʼmuriy markazi. Aholisi 4 million kishi (shahar atrofi bilan, 1997). Shahar Anadolu yassitog‘ligida, Anqara va Chubuk daryolari tutashgan joyda, dengiz sathidan taxminan 938 m balandlikda. Anqara va avtomobil yo‘llari tuguni, xalqaro aeroport bor. Mamlakatning yirik sanoat, savdo va madaniyat markazi. Anqara Kichik Osiyoning ko‘hna shaharlaridan biri; milloddan avvalgi VII asrda Osiyoni Yevropa bilan bog‘lagan savdo yo‘llaridagi Rim imperiyasiga qarashli muhim savdo markazi sifatida maʼlum. XI asrdan Anqara saljukiy turklar tasarrufida. XIV asrning 1-yarmidan usmonlilar saltanati tarkibidagi Anqara poshsholigining maʼmuriy markazi. 1402-yil 20-iyulda Anqara yonida katta buyuk Amir Temur bilan turk sultoni Boyazid I Yildirim oʻrtasida jang bo‘lgan (qarang Anqara jangi). 1864-yildan esa viloyat markazi. 1920-yil 23-aprelda Anqarada Turkiya Buyuk Millat majlisi ochildi va unda yangi milliy hukumat tashkil etildi. 1923-yil 13-oktabrdan Anqara Turkiya poytaxti, 1923-yil 29-oktabrdan Turkiya Respublikasining poytaxti deb eʼlon qilindi. Anqarada Turkiyaning asosiy harbiy sanoat (o‘qdori, qurol-aslaha, samolyot zavodlari), mashinasozlik va metallsozlik, elektrotexnika, sement, yog‘ochsozlik, to‘qimachilik, oziq-571ovqat, poligrafiya sanoati korxonalari bor. Anqarada bir necha universitet, konservatoriya, Otaturk nomidagi pedagogika instituti, Tasviriy sanʼat akademiyasi, oliy texnika maktabi, bir qancha hunar o‘quv yurtlari, teatrlar, muzeylar, kutubxonalar, kino-teatrlar va boshqa ilmiy-madaniy muassasalar bor. Shahar 2 qismdan iborat. Shimoliy yoki eski Anqarada o‘rta asr meʼmoriy yodgorliklari saqlanib qolgan. Anqara poytaxt bo‘lgach, uning janubiy qismida zamonaviy binolar qurilgan.

Adabiyotlar
-----------

* OʻzME. Birinchi jild. Toshkent, 2000-yil

  



|  |  |  |  |
| --- | --- | --- | --- |
| 

| * k
* m
* t

Osiyo poytaxtlari |
| --- |
|  |
| 
BMTga aʼzo mamlakatlar: Abu-Dabi **·**  Amman **·**  Anqara **·**  Ostona **·**  Ashxobod **·**  Bagʻdod **·**  Boku **·**  Bandar-Seri-Begavan **·**  Bangkok **·**  Bayrut **·**  Bishkek **·**  Ventyan **·**  Dakka **·**  Damashq **·**  Dili **·**  Doʻha **·**  Dushanbe **·**  Jakarta **·**  Yerevan **·**  Quddus **·**  Islomobod **·**  Qobul **·**  Katmandu **·**  Kuala Lumpur **·**  Male **·**  Manama **·**  Manila **·**  Maskat **·**  Moskva **·**  Neypido **·**  Nikosiya **·**  Nyu-Dehli **·**  Pekin **·**  Pnompen **·**  Putrajaya **·**  Pxenyan **·**  Sano **·**  Seul **·**  Singapur **·**  Toshkent **·**  Tbilisi **·**  Thimphu **·**  Tehron **·**  Tokio **·**  Ulan-Bator **·**  Xanoy **·**  Shri-Jayavardenepura-Kotte **·**  Al-Quvayt **·**  Ar-RiyodMustaqilligi tan olinmagan mamlakatlar:
Ramalla **·**  Stepanakert **·**  Suxumi **·**  Taypey **·**  Sxinvali |

 |

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Axborot mashinasi** – katta hajmli axborotlardagi ma’lumotlarni saqlash, ularga ishlov berish, ularni iz-lash jarayonlarini mexanizatsiyalash va avtomatlashtirish uchun moʻljallangan raqamli hisoblash mashinasi. Axborot mashinasi ax-borotni avtomatik tarzda tasniflaydi va uni ma’lum xotira qurilmasiga ki-ritadi yoki axborotni izlash jara-yonini tezlashtirish uchun belgilar bilan ta’minlaydi. Axborot mashinasi katta hajmdagi xotira kurilmasi borligi bilan; ma’lumotlarni kiritish va chiqarish uchun moʻljallangan qurilmalar toʻplami mavjudligi bilan; axborotlar manbai va iste’molchilarga masofadan turib avtomatik bogʻlanish mumkinligi bilan; axborotlarni saralash va ularga ishlov berish kurilmasi va boshqa borligi bilan farqdanadi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Fikus** (*Ficus*) — tutdoshlar oilasiga mansub oʻsimliklar turkumi. Doim yashil, baʼzan barg toʻkuvchi daraxtlar, butalar yoki lianalar. Tropik oʻrmonlarda baland usadi. Koʻpchilik F. hosil qilgan havo ildizlari xoʻjayin oʻsimlik tanasini oʻrab olib, uni nobud qilishi mumkin. F.lar sut shira ishlab chiqaradi. Gullari sikon tipidagi toʻpgulni hosil qiladi, dumaloq yoki noksimon shaklda, uchki qismida teshigi boʻlib, bir jinsli mayda gullar joylashgan. 1000 ga yaqin turi maʼlum, asosan, Janubiy Osiyoning nam tropik oʻrmonlarida tarqalgan. Pardaqanotli hasharotlar yordamida changlanadi. Ayrim turlari (anjir, sikemor) mevasi yeyiladi. Koʻpchilik F.larning yogʻochi ishlatiladi. Baʼzi turlari xushmanzara xona oʻsimliklari. Oʻzbekistonda 1 ta yovvoyi turi oʻsadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Fikomitsetlar** (Phycomicetes) — tuban zamburugʻlar sinfi. Koʻp yadroli, bir xujayrali yaxshi rivojlangan mitseliyga ega. 800 turi bor. Gametalar yordamida jinsiy, sporalar yordamida jinssiz koʻpayadi. F. omitsetl ar va zigomitsetlar sinflari (oldingi sistemada kenja sinflari)ga boʻlinadi. Koʻpchilik F.ning tana tuzilishi va koʻpayish organlari yashil suvoʻtlarga oʻxshab ketadi. Bu oʻxshashlik faqat tashqi koʻrinishda namoyon boʻladi. F.ning ajdodlari arximitsetsimonlaranr. Baʼzi mikologlar arximitsetsimonlarni F. bilan bir sinfga birlashtirishadi. F.ning koʻp turlari saprofit, suvda yashaydi; yuksak tuzilganlari esa tuproq yuzida yashashga moslashgan, baʼzi turlari oʻsimlik, hayvon va odamlarda parazitlik qiladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Xitoy taqvimi** ikki xil kalendar bilan ifodalanadi. Bular: **quyosh** (qishloq xoʻjaligi xitoycha: 农历) va **lunisolar** (阴阳历). Ulardan ikkinchisi tarixan ikki xil koʻrinishda maʼlum: yilni bahorda hisoblagan holda Sharqiy Osiyoda eng mashhur boʻlgan *Xia taqvimi* (夏历 Xia li, birinchi yarim afsonaviy sulola 夏 keyin); shu bilan bir qatorda, Qin sulolasining birinchi ajdodi Zhuan-syu nomi bilan atalgan boʻlib, yilni kuzda hisoblagan.

Zamonaviy Xitoyda Grigorian taqvimi ham qoʻllanila boshlandi, biroq oy taqvimi, avvalgidek, anʼanaviy bayramlar sanalarini aniqlash uchun keng qoʻllaniladi: „Bahor bayrami" (Xitoy Yangi yili), Oʻrta kuz festivali va ayrim bayramlarning boshlanish sanalarini belgilanadi. Oy taqvimiga koʻra „Bahor bayrami" (Yangi yil) oʻzgaruvchan boʻlib, har yili „Birinchi yangi oy" kuniga toʻgʻri keladi. Yangi yilning boshlanishi 1645-yildan 2644-yilgacha 21-yanvardan kechiktirmay va 21- fevraldan kechiktirmay sodir boʻladigan qishki kunning (21-22-dekabr) yangi oydan boshlab ikkinchisi deb tan olinadi. Misol uchun, qora yoʻlbarsning 4719-yili 2022-yil 1-fevraldan 2023-yil 21-yanvargacha). *Sya* taqvimiga koʻra, „Bahorning boshlanishi" har yili 4, 5 yoki 6 fevralga toʻgʻri keladi. *Xia* taqvimi mantik maqsadlarda, misol uchun, toʻylar, muassasalarni ochish va boshqa *har qanday* tadbirlar uchun eng qulay kunlarni tanlashda ishlatiladi. Shaxsiy „taqdir xaritasi" **ming** shujjjjn *Xia* mantika taqvimi yordamida ham hisoblanadi.

Xitoyda Grigorian taqvimi „standart" (公曆), „Gʻarbiy" (西曆) yoki „quyosh" (日曆) deb nomlanadi. Shuningdek Grigorian taqvimi kiritilgandan soʻng, u ham yangi, mos ravishda oy taqvimi — eski deb ataldi.

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * k
* m
* t

Taqvimlar |
| --- |
|  |
| Taqvim
turi | 
* Oy taqvimi
* Oy-quyosh taqvimi
* Quyosh taqvimi
 |
|  |
| Boshqa turdagi taqvimlar | 
* Grigoriy taqvimi
* Islomiy taqvim
* Suryoniy taqvimi
* Turkman taqvimi
* Yulian taqvimi
* Xitoy taqvimi
* Eroniy taqvim
* Vyetnam taqvimi
* Bobil taqvimi
* Kapadokya taqvimi
* Maya taqvimi
 |
|  |
| 
* Turkum
 |

 |
Barbara Cook 2011-yilda
Barbara Cook 2009-yilda
**Barbara Cook** — aktrisa va qo'shiqchi, (25-oktyabr 1927 — 8-avgust 2017-yil) birinchi original Broadwey musiqiy Plain boʻyicha 1950-yilda mashhurlikka erishgan amerikalik aktrisa va qo'shiqchi boʻlgan. Cooc „Tony", "Grammy" va „drama Desk" mukofotlarning sohibasi. U 1970-yillarning oʻrtalariga qadar asosan teatrda ijro etishni davom ettiradi, u kabare va kontsert qoʻshiqchisi sifatida ikkinchi faoliyatini boshladi. Shuningdek, u koʻplab yozuvlarni ham yozib ijod qilgan.

Yoshligi
--------

Kuk Atlantada tugʻilgan, Nell (niyasi Harwell) va Charez Bunyan Cookning qizi hisoblanadi. Uning otasi sayohatchi shapka sotuvchisi, onasi esa Southern Bell kompaniyasining operatori edi. Uning ota-onasi u bolaligida ajrashgan va yagona singlisi koʻk yoʻtaldan vafot etganidan keyin Barbara onasi bilan yolgʻiz yashagan. Keyinchalik u ularning munosabatlarini „juda yaqin" deb taʼrifladi. „Men New-Yorkka kelgunimga qadar onam bilan yotardim. U bilan bir toʻshakda uxlardim. Bu shunchaki, bu notoʻgʻri. Ammo bu odatiy hol edi…. Unga kelsak, biz bir odam edik" deya eslab gapirgan edi. Garchi Barbara erta yoshida Ekks klubida va otasiga telefon orqali qoʻshiq aytishni boshlagan.

Tituss Burgess va Barbara Cook

Faoliyati
---------

Cook 1950-yillarda Candide (1956-yil) va The Music Man (195-yil7) ishlab chiqarishlarining asl nusxalarida ish boshlaydi va keyinchalik sahnadagi yetakchi aktrisalardan biri boʻlib qoladi. Shuningdek, u kaberada ham chiqish qiladi va yakkaxon konsertlar beradi. 2011-yilda u Cennedy shon-sharaf zaliga kiritildi.

Vafoti
------

U 2017-yil 8-avgustda 89 yoshida Manhettendagi uyida nafas olish yetishmovchiligidan vafot etadi. Ertasi, 9-avgust kuni Broadway teatrlari chiroqlari Barbaraning hurmatiga bir daqiqaga oʻchirildi.

Manbalar
--------

1. ↑  „Barbara Cook".. Qaraldi: 28-noyabr 2022-yil.
2. ↑  „Barbara Cook".. Qaraldi: 28-noyabr 2022-yil.
3. ↑  „Barbara Cook".. Qaraldi: 28-noyabr 2022-yil.
4. ↑  „Barbara Cook".. Qaraldi: 28-noyabr 2022-yil.
**Venetsiya lagunasi** (italyancha: *Laguna di Venezia* ; Venetian) Adriatika dengizining yopiq koʻrfazi boʻlib, Italiyaning shimolida, Venetsiya shahriyaqinida joylashgan. Uning nomi italyan va venetsiya tillarida, *Laguna Veneta* — lotincha *lacus* qarindoshi, „koʻl" — , lagunachada shoʻr, yopiq, sayoz suv havzasi maʼnolarini bildiradi.

Joylashuv
---------

 Venetsiya lagunasi
 Torcello oroli Lagundan past suv oqimi vaqtida koʻrinadi
Venetsiya lagunasi shimolda Sile daryosidan janubda Brentagacha choʻzilgan boʻlib, uning maydoni taxminan 212 kv milni tashkil etadi. Bu Venetsiyaning oʻzi va koʻplab kichik orollarni oʻz ichiga olgan. Uning hududidagi orollar 8% atrofida. Taxminan 11% doimiy ravishda ochiq suv havzalari bilan qoplanadi. Lagun Oʻrta yer dengizi havzasidagi eng katta botqoq yerdir.

Adriatika dengizi bilan birgalikda uchta kirish yoʻli bilan bogʻlangan: Lido, Malamokko va Chioggia. Keng va yopiq dengizning oxirida joylashgan laguna suv sathining yuqori oʻzgarishikuzatiladi. Eng ekstremali *acqua alta* deb nomlanuvchi bahorgi toʻlqinlardir. Venetsiyaning katta qismini muntazam ravishda suv bosadigan joylar tashkil etadi (italyancha „yuqori suv").

Rivojlanish
-----------

Venetsiya lagunasi Rim davrida Ravenna shimolidan Triestegacha choʻzilgan estuar lagunalaridan iborat tizimlarni oʻz ichiga olgan. VI asrda Lagun bosqinchilardan (asosan xunlar) qochgan, rimlashgan odamlarga xavfsizlikni taʼminlagan. Keyinchalik u Venetsiya Respublikasi va uning dengiz imperiyasining oʻsishi uchun tabiiy himoyalangan sharoitlarni yaratdi. U hali ham dengiz porti, shuningdek, cheklangan miqdordagi ovchilik va baliq yetishtirishning yangi sanoati uchun asos boʻlib xizmat qiladi.

 Yuqoridan Venetsiya lagunasi

Orollar
-------

 Venetsiya lagun orollari
Venetsiya lagunasi asosan Venetsiya Metropolitan shahri tarkibiga kiradi, ammo janubi-gʻarbiy hudud Padova provinsiyasining bir qismidir.

Maydoni boʻyicha eng katta orollar yoki arxipelaglar, qirgʻoqboʻyi qayta tiklangan yerlar va qirgʻoq toʻsiqlari plyajlari bundan mustasno:

* Venetsiya 5.17 km 2
* SantʼErasmo 3.26 km 2
* Murano 1.17 km 2
* Chioggia 0.67 km 2
* Giudecca 0,59 km 2
* Mazzorbo 0.52 km 2
* Torcello 0.44 km 2
* SantʼElena 0.34 km 2
* La Certosa 0.24 km 2
* Burano 0.21 km 2
* Tronchetto 0,18 km 2
* Sacca Fisola 0.18 km 2
* San-Mishel 0.16 km 2
* Sacca Sessola 0.16 km 2
* Santa Kristina 0.13 km 2

Manbalar
--------

1. ↑  *Poggioli, Sylvia*. „MOSE Project Aims to Part Venice Floods". *Morning Edition*. NPR (7-yanvar 2008-yil).
2. ↑  „Venice, Italy (1985–2003) - 25 Years of Landsat 5 - Landsat 5 showcase - Earth Watching". *earth.esa.int*. Qaraldi: 1-fevral 2019-yil.
To'liq qoplaydigan siynabandChuqur siynabandBoloxonador siynaband 

**Siynaband** yoki **Byustgalter** (fransuzcha **Brassiere** yoki **brassière** amer.: /brəˈzɪər/, brit.: /ˈbræsɪər/ yoki /ˈbræzɪər/; Fransuzcha talaffuzi: bʁasjɛʁ) — ayollarning siynalarini tutish va yopish uchun ishlatiladigan, shaklga mos ichki kiyimdir. Oddiy siynaband koʻkrak qafasini yelkalar bilan bogʻlovchi kamardan iborat boʻlib, ikkita koʻkrakni tutib turuvchi piyolasimon maxsus matodan iborat. Byustgalter odatda orqa tomondan ilgak va mahkamlagich yordamida mahkamlanadi. Turli xil uslub va oʻlchamlarda, jumladan old tomondan mahkamlanadigan va orqasi yoʻq dizaynlarda ham mavjud. Baʼzilari muayyan funksiyalar uchun moʻljallangan. masalan, emizishni osonlashtiradigan yoki mashqlar paytida noqulaylikni kamaytirish uchun maxsus siynabandlar bor.

Manbalar
--------

1. ↑  Berry, Cheree (2007). „Boom and Busts". *New York*. 40-jild, № 44. 3 February 2014da asl nusxadan arxivlandi. Qaraldi: 31 January 2014.
2. ↑  Empire Corset (mart 1893). „Still of course the short-waisted gowns mean short-waisted corsets and those ladies who wish to be in the real absolute fashion are adopting for evening wear the six-inch straight boned band or *brassiere* which Sarah Bernhardt made a necessity with her directoire gowns.".
3. ↑  Patricia OʻGrady, *The Guide to Breast Reconstruction*, page 85, AuthorHouse, 2014, ISBN 9781491866924
**Venetsiyadagi qalʻa** (polyakcha: *Zamek w Wenecji*) — Venetsiya qishlogʻidagi oʻrta asr qalʻasi, Jnin (Polsha, Kuyavian-Pomeraniya vodiysi) shahar kommunasi tarkibiga kiradi. Qalʻa xarobalarda saqlanib qolgan. Endi Venetsiyadagi qalʻaning xarobalari Paluck Land muzeyining filiali (polyakcha: *Muzeum Ziemi Pałuckiej*), Znin shahrida joylashgan.

Qalʻaga 1390-yilda asos solingan. 1420-yilda oʻsha paytdagi egasi Mikolaj Pomian (polyakcha: *Mikołaj Pomian*) qalʻani Gnezno arxiyepiskopiga sotdi, shundan soʻng qalʻa qayta qurilib, episkopning qarorgohiga aylantirildi. Taxminlarga koʻra, XV asrda qalʻa gusitlar harakati tarafdorlari uchun qamoqxona sifatida ishlatilgan. Biroq, XV asrning oxirida qalʻa tashlab ketilgan va qisman demontaj qilingan. XIX asrda qalʻa xarobalari tarixga qiziquvchilarni oʻziga jalb qila boshladi. Ikkinchi jahon urushidan keyin qalʻada arxeologik tadqiqotlar olib borildi.

Havolalar
---------

* „The Castle of the Bloody Devil of Wenecja". *Официальный сайт Музея палуцкой земли*.  Музей палуцкой земли. 10-may 2012-yilda asl nusxadan arxivlandi. Qaraldi: 1-noyabr 2010-yil.
Barbados bayrogʻi Carifiestada 2018, Monreal
Barbadosning milliy **bayrogʻi** 1966-yil 30- noyabrda, birinchi marta Barbados leytenanti Xartli Dottin tomonidan orolning birinchi Mustaqillik kunida koʻtarilganida rasman ochildi.

Dizayn
------

 Barbados bayrogʻida tasvirlangan trident belgisi
U ikkita ultramarinli tribanddan iborat boʻlib, ular mamlakatni va osmonni oʻrab turgan okeanni anglatadi, qumni ifodalovchi belgi esa oltin oʻrta chiziq bilan ajratilgan. Odatda siniq trident deb ataladigan bu qora trident boshi oltin chiziqda joylashgan boʻlib, ikki chekkasidagi sheriklarining boshi toʻliq emasligi muhim ahamiyatga ega. Trident belgisi Barbadosning mustamlaka nishonidan olingan boʻlib, u yerda Poseydon tridenti Britanniya bilan birga koʻrsatilgan. Pastki qismining yoʻqligi uning koloniya maqomidan ramziy tanaffusni anglatadi. Tridentning uchta nuqtasi demokratiyaning uchta tamoyilini ifodalaydi: 1) xalq hukumati, 2) xalq uchun hukumat va 3) xalq tomonidan hukumat.

Bayroq dizayni Grantli V. Preskod tomonidan yaratilgan va Barbados hukumati tomonidan tashkil etilgan ochiq tanlovdan tanlangan. Bu tanlovda mingdan ortiq arizalar kelib tushgan.

Bayroqning rasmiy Britaniya standarti rang kodlari raqamlari: Ultramarin —BCC 148, Oltin — BS O/002.

Boshqa bayroqlar
----------------

* Barbados Prezidentining standartiBarbados Prezidentining standarti
* Barbados bosh vaziri standartiBarbados bosh vaziri standarti

### 1870—1966-yillar

Barbados koloniyasi bayrogʻi
Barbados emblemasi boʻlgan Moviy belgi.

### 1958—1962-yillar

Gʻarbiy Hindiston federatsiyasi bayrogʻi
„Quyosh va dengiz bayrogʻi" nomi bilan tanilgan — toʻrtta oq gorizontal toʻlqinsimon chiziqli koʻk maydon va markazda toʻq sariq quyosh tasvirlangan.

### 1966—2021-yillar

Barbados qirollik Bayrogʻi
Markazda tukli anjir daraxti (barglari koʻk rangga boʻyalgan) va sariq maydonning yuqori burchaklarining har birida Barbados gʻururi guli. Oltin atirgullar gulchambari bilan oʻralgan „E" harfidan iborat koʻk rangli doira bayroqni oʻzgartiradi.

### 1966—2021-yillar

Barbados general-gubernatori Bayrogʻi
Koʻk maydonda, „Barbados" yozuvi bilan turgan toj kiygan sher

Yana qarang
-----------

* Barbadosning milliy ramzlari
* Barbados bayroqlari roʻyxati

Manbalar
--------

1. ↑  Flag of Barbados, Ministry of Foreign Affairs (Barbados). Archived from original on 13 November 2011. Retrieved 3 February 2021.
2. ↑  „Barbados". *Flags Of The World*. Qaraldi: 2-fevral 2021-yil.
3. ↑  „Government of Barbados National Flag".  Barbados.gov.bb (12-noyabr 2003-yil). 28-aprel 2010-yilda asl nusxadan arxivlandi. Qaraldi: 4-iyul 2010-yil.
4. ↑  CHAPTER 300A NATIONAL EMBLEMS AND NATIONAL ANTHEM OF BARBADOS (REGULATION), World Intellectual Property Office (WIPO)
5. ↑  Princess Opens New Parliament (1958), YouTube
**Bachki** – 1) oʻsimlik ildizidagi kurtaklardan yoki tana ostidan oʻsib chiqadigan novdalar. B.larning oʻsib chi-qishi tabiiy vegetativ koʻpayishning bir usulidir. Yantoq, pechak, olcha, ol-voli, terak, qayragʻoch, boʻztikan B.lar orqali koʻpayadi. Bunday koʻpayishda oʻsimliklarning tuproq orasidagi po-yasi bilan birga ildizlari ham kurtaklanib, poya chiqaradi; 2) ustki kiyim (chopon, chakmon, yaktak va boshqalar)ning tagi tor kelganda oldi va orqa qismi orqasiga kiritiladigan uloq.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Jagʻalbayli**, jagʻalboy - 1) oʻzbek urugʻlaridan biri. 19-asrning boshida oʻzbeklarning qipchoqlar, nayman, qurama va b. qabilalari tarkibida uchraydi. Oʻrta asrlarda aslida qabila boʻlgan. J. oʻzaro kurashlar natijasida yemirilib, kichik-kichik guruhlarga boʻlinib ketgan. Keyinchalik J.ga mansub kishilar bir qancha qabila va xalqlar tarkibiga qoʻshilib, oʻz nomini saqlab kelganlar. J.ning katta bir qismi qipchoqlar tarkibida qolib, Amir Temur va uning vorislari davrida (14—15-asrlar) Dashti Hipchoqdan Movarounnahrga va Shim. Afgʻonistonga koʻchib kelib oʻrnashgan. 19-asrning 70-y.larida J.ning katta bir guruhi Afgʻonistondan Samarqand viloyatining hozirgi Pastdargʻom tumaniga kelib oʻrnashdi. Oʻzbekiston hududidagi J.lar oʻzbek xalqi tarkibiga singib ketgan; 2) qozoqlarning Kichik juz tarkibiga kirgan urugʻ nomi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Bachadon tushishi** – bachadon va diloqning oʻz oʻrnidan pastga siljishi bilan kechadigan kasallik; bunda bachadon toʻla (jinsiy teshikdan chiqib ketadi) yoki qisman (jinsiy teshikdan bachadon boʻyni chiqadi xolos) tu-shishi mumkin. Koʻproq yoshi kattaroq ayollarda kuzatiladi.

Ichki jinsiy aʼzolarni oʻz oʻrnida ushlab turadigan chanoq tubi muskullari faoliyatining buzilishi, qorin ichki bosimining ortishi, jinsiy aʼzolarning rivojlanmay qolishi, tugʻ-ruq asoratlari, organizm toʻqimalarining boʻshashishi va boshqa sabab boʻladi. Bachadon tushishi natijasida chanoqdagi boshqa aʼzolar: qovuq, toʻgʻri ichak devori ham siljiydi. Bachadon tushganda belda ogʻriq pay-do boʻladi, koʻp oqchil keladi, yurish qiyinlashadi. Agar bachadon toʻla tushgan boʻlsa, bemor siyishga qiynaladi, chunki siydik yoʻli bekilib qoladi, bunda kuchli ogʻriq, baʼzan bachadonning yalligʻlanish kasalliklari va bachadon boʻynida turli yarachaqalar hosil boʻli-shi kuzatiladi. Bemorning ahvoliga qarab davo tayinlanadi, zaruriyat boʻlsa operatsiya qilinadi. Hozirgi vaqtda operatsiya yangi – laparoskop apparati yordamida yengil oʻtkazilmoqda. Operatsiya qilish mumkin boʻlmasa, bachadon xalqasi (kolso)dan foydalanish tavsiya etiladi, buni faqat vrach (ginekolog) buyuradi. Bachadon tushishining oldini olish uchun, uning ilk alomatlari sezilganda dar-hol ginekologga koʻrsatish va buyurganlarini (jismonan zoʻriqmaslik, davo fizkulturasi bilan shugʻullanish, qorin devori boʻshashgan boʻlsa, bandaj taqish va boshqalar) bekam-koʻst bajarish lozim; bunda eng muhimi chilla davri tartibiga qatiy rioya qilishdir.

Bachadon tushishi hayvonlarda hamuchraydi. Bunda bachadon agʻdarilib, tashqariga chiqib qoladi. U, asosan, hayvonlarning vaqtidan oʻtib tugʻishi, buzoq va yoʻldoshning qiyinlik bilan tortib olinishi, hayvon tuqqandan keyin toʻlgʻoqning zoʻrayishi natijasida sodir boʻladi. B. tushganda jinsiy yoriqdan qizil goʻshtdor narsa chiqib, pochaning yuqorisigacha osilib qoladi. Oʻz vaqtida yordam berilmasa, bachadon qorayib, toʻq qizil rangga kiradi, soʻng nekroz hosil boʻladi. Davolash: sigirning chanoq to-monini yelkasiga qaraganda balandroq qilib qoʻyib, bachadondan yoʻldosh aj-ratiladi. Toʻlgʻoqni pasaytirish uchun 1% li novokain eritmasidan 20 – 30 ml yuboriladi. Bachadon achchiqtosh eritmasi yoki kaliy permanganatning kuchsiz (1:4000 – 6000) eritmasi bilan yuviladi. Bachadonni toʻgʻrilash uchun qin lablariga yaqinroq joyni qoʻl bilan qisib, chanoq boʻshligʻiga kirgiziladi.

Manbalar
--------

1. ↑  "Bachadon tushishi" *OʻzME*. B-harfi Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bacchus mahallasidagi masjid va cherkov

  

Bacchus mahallasida arman va yunon jamoalaridan boʻlgan oilalar istiqomat qilgan, ammo bu mahalladagi shahar taraqqiyoti, demografik tarkibidagi farq va 1952-yildagi inqilob voqealari koʻplab saroylarni yoʻq qilgan. O'z oʻrnida koʻp qavatli uylar barpo etilib, bu jamoalarning mahallaga koʻchishiga sabab boʻldi. Biroq, Abdul Aziz Gawish maktabi kabi baʼzi mulklar oʻzgarishsiz qoldi.

Mahallaning oʻziga xos xususiyatlari orasida prezident Gamal Abdel Nosir tugʻilgan, hozir Gamal Abdel Nosir muzeyiga aylangan uy, shuningdek, janob Muhammad Mahmud Shabonning uyi, „Baba Sharo" Misrdagi eng qadimgi teleradiokompaniya. Bacchus mahallasining qolgan xususiyatlaridan biri bu Iskandariyadagi sabzavot, meva va baliqlarning eng mashhur bozori boʻlib, u doimiy ravishda kecha-yu kunduz ochiq bo'ladi. Mahallada radio va televidenie binosi ham mavjud.

  

Bacchus hududi shimolda Glim va Ziziniya, gʻarbda Fleming va Al-Dhahiriya, sharqda Janaklis va Shads, Kobri Al-Namous va Al-Salihiya kabi bir qator qoʻshni hududlar bilan kesishadi. Bacchusning eng muhim koʻchalari orasida sharqdan gʻarbga mahalladan oʻtuvchi Mustafo Kamel koʻchasi va shimoldan janubga oʻtuvchi Radio koʻchasi, Al-Aqsa koʻchasi va Al-Shujaʼa koʻchalari kiradi. Bakxni kesib oʻtadigan asosiy koʻchalar orasida Bozor koʻchasi (va u tramvaydan Abu Qir poezd liniyasining temir yoʻl siljishlari orqali oʻtuvchi Namos koʻprigigacha kesib oʻtadi), Al-Qavmiya Al-Arabiya koʻchasi (tungi kinoteatr yoki Ilgari Al-Hurriya kinoteatri), Qays teatri va kinoteatr oldidagi eng muhim koʻchalardan biri boʻlgan Shalabi Mixail koʻchasi deb nomlangan koʻcha. Unda yashagan shayxga nisbat beriladi.

Manbalar
--------

* Kitob (Iskandariya rejalari) tomonidan yozilgan. Xolid Mahmud obroʻsi
**Jagʻ-jagʻ**, oddiy jagʻ-jagʻ, ochambiti (*Capsella bursa-pastoris* (L.) Medik.) — karamdoshlarga mansub bir yillik begona oʻt. 6 turi maʼlum. Oʻzbekistonda 1 turi — *C. bursa-pastoris* uchraydi. Tukli, baʼzan tuksiz poyasi oddiy yoki shoxlangan, boʻyi 10—50 sm. Tupbargdagi barglari bandli, oddiy, koʻpchiligi patsimon. Gullari mayda, siyrak shingilga toʻplangan. Tojbargi oq. Mevasi teskari yuraksimon uchburchak shaklli yoki ponasimon qoʻzoq. Bir oʻsimlik 70 minggacha yashovchan urugʻ beradi. Oʻsimlik erta baxorda una boshlaydi va kech kuzgacha rivojlanishi davom etadi. Maysalari yer betida toʻpbarg hosil qiladi. J.-j. qor ostida qishlab, erta bahorda yana rivojlanishni davom ettiradi. Hamma yerda tarqalgan. Koʻpgina ekinzorlarda, begona oʻt sifatida oʻsadi. Shuningdek, yoʻl yoqalari, ariq boʻylarida oʻsadi.

Kurash choralari: kuzgi shudgor, ekishdan oldin tuproqqa ishlov berish, qator oralarini kultivatsiya qilish. Boronalashdan avval treflanning (4—6 kg/ga) suvli emulsiyasini purkash va tezda borona qilish. Shuningdek, kotoran (1,0—1,6 kg/ga), kotofor (0,8—1,3 kg/ga), prometrin (1,3— 2,5 kg/ga) sepiladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
Dorayaki 
**Dorayaki** (yaponcha: *どら焼き, どらやき, 銅鑼焼き, ドラ焼き*?) yapon shirinliklaridan biri hisoblanadi. 

Asl Dorayaki faqat bitta qatlamdan iborat boʻlgan. Uning hozirgi shakli 1914-yilda Tokioning Ueno tumanida *Usagiya* tomonidan ixtiro qilingan. 

Yapon tilida *dora* "gong "degan ma'noni anglatadi va shakllarning oʻxshashligi tufayli bu shirinlik nomining kelib chiqishini shunga bogʻlashadi.  Afsonaga koʻra, Benkey ismli samuray fermerning uyidan chiqib ketayotganda *gongni (dorani* ) unutib qoʻyganida birinchi Dorayaki tayyorlangan va fermer pishiriqlarni tayyorlash uchun gongdan foydalangan. 

Fayl:Doraemon with dorayaki.jpg Doraemon o'yinchog'i dorayaki bilan, bu uning koinotdagi sevimli taomi.

Hududiy turlari
---------------

Kansay hududida bu shirinlik odatda *mikasa* (三笠 ) deb nomlanadi. Bu soʻz dastlab uch qavatli somon shlyapa degan ma'noni anglatgan, lekin ayni paytda Nara shahrida joylashgan yumshoq qiyalikli past tepalik boʻlgan Vakakusa togʻining muqobil nomidir. Narada shahrida diametri 30 santimetr keladigan ulkan mikasalar (dorayaki) pishiriladi.

Dunyo boʻylab tarqalishi
------------------------

Yapon manga va anime qahramoni Doraemon dorayakini yaxshi koʻradi va shuning uchun u oʻzining sevimli taomi sifatida tasvirlangan (animelarning ingliz tilidagi dublyajida uni Nobita (Nobi), ya'ni "mazali bulochkalar" deb atashadi). Doraemon dorayakilarni juda yaxshi koʻrganligi sababli, ular bilan bogʻliq har qanday tuzoqqa tushadi. 2000-yildan beri Bunmeido kompaniyasi har yili mart va sentyabr oylarida *Doraemon Dorayaki* deb nomlangan dorayakining cheklangan miqdorini sotadi. 2015-yildan beri JFC International kompaniyasi Shimoliy Amerika bozori uchun Doraemon Dorayaki ishlab chiqaradi.

2015-yilda rejissor Naomi Kavase Durian Sukegavaning dorayakining qadimiy va maxfiy retseptini bilgan keksa ayol haqidagi romaniga asoslangan "An" (" Shirin loviya ") filmini suratga oladi.

Yana qarang
-----------

* Japonesa - Ispaniya va Gibraltarda isteʻmol qilinadigan shunga o'xshash qandolat
* Apam balik - Malayziya, Indoneziya, Bruney va Singapurda bulochkaga oʻxshash qandolat.
* Chalbori-ppang - Koreyada paydo boʻlgan shunga oʻxshash qandolat mahsuloti

Ma'lumotnomalar
---------------

1. 1 2 3  „Food to Try at HYPER JAPAN: Dorayaki". *Gaijin Gourmet*.  Eat-Japan. 13-may 2014-yilda asl nusxadan arxivlandi. Qaraldi: 24-fevral 2012-yil.
2. ↑  *Yoshizuka.* „Dorayaki". *About.com Japanese Food*.  About.com. 12-iyul 2014-yilda asl nusxadan arxivlandi. Qaraldi: 14-oktabr 2022-yil.
3. ↑  *Blankestijn.* „Monaka & Dorayaki". *Japanese Food Dictionary*. 20-noyabr 2010-yilda asl nusxadan arxivlandi. Qaraldi: 24-fevral 2012-yil.
4. ↑  *Lodge.* „Film Review: ‘An’". *Variety.com* (14-may 2015-yil). Qaraldi: 21-dekabr 2017-yil.
5. ↑  „映画『あん』". *映画『あん』オフィシャルサイト*. Qaraldi: 21-dekabr 2017-yil.
6. ↑  „Sweet Bean Paste by Durian Sukegawa review – a bittersweet confection about prejudice and friendship" (2017).

Havolalar
---------

* About.com saytining dorayaki retsepti Wayback Machine saytida arxivlandi (2014-07-12).
* Dorayaki qanday tayyorlanadi Wayback Machine saytida arxivlandi (2014-06-18).
**Önningeby** — Finlandiyaning Aland orolidagi Jomala munitsipalitetida joylashgan qishloq. U Mariyexamndan 7 km (4 milya) shimoli-sharqda joylashgan. Önningebyda 214 nafar aholi istiqomat qiladi (2014). Önningebyning janubidagi Lemström kanali Jomala va Lemland munitsipalitetlarini ajratib turadi.

XIX asrning oxirlarida Önningeby *plenerda*, yaʼni oʻz studiyalarida emas, balki ochiq havoda rasm chizishni xohlaydigan rassomlar orasida mashhur boʻldi. Önningeby rassomlari koloniyasi 1884-yilda fin peyzaj rassomi Victor Westerholm tomonidan sotib olingan yozgi uy atrofida joylashgan edi. 1992-yildan beri Ålands Konstmuseum (Aland sanʼat muzeyi) u yerda rasm chizgan rassomlarning doimiy koʻrgazmasini taqdim etadi.

Manbalar
--------

1. ↑  „Önningeby".  Geographical Names. Qaraldi: 19-mart 2017-yil.
2. ↑  „Google maps".  Google. Qaraldi: 19-mart 2017-yil.
3. ↑  „Ålands Konstmuseum".

|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Jagüey Grande**, oddiygina **Jagüey** nomi bilan tanilgan (Ispancha talaffuz: [[Xalqaro fonetik alifbo|[xaˈɣwej]]]), Kubaning Matanzas provinsiyasidagi shahar va munisipaliteti hisoblanadi. U Zapata yarim orolining sharqida, Bahia de Cochinos shimolida joylashgan, viloyat markazidagi A1 avtomagistrali boʻylab joylashgan.

Tarixi
------

Shahar 1840-yilda tashkil etilgan va mahalliy „Jaguey" deb nomlangan *Ficus citrifolia* daraxti sharafiga nomlangan.

Geografiyasi
------------

Munitsipalitet tarixan Pueblo (shahar markazi), Gallardo, Lopes, Murga Sinu va Rovira barrioslariga boʻlingan. Hozirgi kunda u shaharning oʻzini va Agramonte, Avstraliya, San-Xose de Markos va Torriente xalq kengashlarini (*consejos populares*, yaʼni qishloqlar) hisoblaydi. Agramonte, eng koʻp aholi yashaydigan qishloq, 1976-yilgi islohotgacha avtonom munitsipalitet boʻlgan.

Demografiyasi
-------------

2007-yilda Yaguey Grande munitsipalitetida 87 771 kishi istiqomat qilgan. Umumiy maydoni 882 km2 (341 mi²), aholi zichligi 65.5/km2 (170/sq mi).

Taniqli odamlari
----------------

* Mario Garsiya Menokal (1866-1941), siyosatchi, 3-prezident

* Xayme Lukas Ortega va Alamino (1936-2019), arxiyepiskop
* Leopoldo Fernandes (Tres Patines) (1904-1985), aktyor va komediyachi

Yana qarang
-----------

* Oʻrmonni qamal qilish (2010)
* Kuba munitsipalitetlari
* Kuba shaharlari roʻyxati

Manbalar
--------

1. 1 2  *Guije.com.* „Jagüey Grande" (es). Qaraldi: 11-aprel 2014-yil.
2. ↑  *Atenas.cu.* „2004 Population trends, by Province and Municipality" (es) (2004). 27-sentabr 2007-yilda asl nusxadan arxivlandi. Qaraldi: 16-dekabr 2007-yil.
3. ↑  *Statoids.* „Municipios of Cuba" (iyul 2003). Qaraldi: 16-dekabr 2007-yil.
**Allegro** (ital. allergo — quvnoq, xushchaqchaq) — musiqada: 1) tez sur’at; 2) shu sur’atda ijro etiladigan musiqa asari yoki uning qismi. Odatda sonata, kvartet, simfoniya va boshqalarning 1-(baʼzan, 4 va boshqalar) qismi. Sonata A.si — sonata-simfonik turkumi bosh (birinchi) yoki soʻnggi qismining mumtoz tuzilmasi (qarang Sonata shakli). Oʻzbekiston kompozitorlari asarlarida keng ishlatiladi. Mas, Ik. Akbarovning „Shoir xotirasiga" poemasi, R. Hamroyevning 1-simfoniyasi (1-qism), „Maftuningman" kinofil-mida Sharif qoʻshigʻi (M. Burhonov) va boshqa; baletda: 3) jadal ijro etiladi-gan mashqlardan tuzilgan mumtoz rake mashgʻulotining bir qismi. Turli ayla-nishlar va sakrash malakasini takomil-lashtirishga yordam beradi; 4) Yevropada sakrama va oyoq uchida yurish harakatlariga asoslangan mumtoz raks. Barcha joʻshqin raqslar A. sur’atida yaratiladi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Caliente** (talaffuzi: *Kalient*; ilgari **Culverwell** talaffuzi: *Kalvervell* va **Calientes** talaffuzi: *Kalientes* nomi bilan tanilgan) — AQShning Nevada shtatining Lincoln okrugidagi shahardir. Shahar dengiz sathidan 4,300 feet (1,300 m) balandda joylashgan. Aholisi 2010-yilgi aholini roʻyxatga olishda 1 130 kishini tashkil qilgan. Caliente, Nevada shtatidagi eng kam aholiga ega shahar hisoblanadi. Shahar nomi yaqin atrofdagi issiq buloqlardan kelib chiqqan, chunki „*caliente*" ispancha soʻz boʻlib, „issiq" degan maʼnoni anglatadi.

Demografiyasi
-------------

2000-yildagi aholini roʻyxatga olish holatiga koʻra, shaharda 1 123 kishi, 408 xonadon va 241 oila istiqomat qilgan. Aholi zichligi — har kvadrat kilometrga 603,7 nafar kishi. Shaharning irqiy tarkibi 87,27% oq tanli, 1,96% qora yoki afro-amerikalik, 3,03% tubjoy amerikalik, 0,62% osiyolik, 0,09% Tinch okeani orollari, 3,56% boshqa irqlardan va 3,47% ikki yoki undan ortiq irqdan. Aholining 7,30% ispan yoki lotin millatiga mansublar edi.

Shaharda 408 ta xonadon mavjud boʻlib, ulardan 29,4 foizi 18 yoshgacha boʻlgan bolalari bor, 46,1 foizi er-xotinlar, 11,8 foizi eri boʻlmagan ayollar, 40,9 foizi oilasizlar edi. Barcha uy xoʻjaliklarining 37,3 foizi jismoniy shaxslardan iborat boʻlib, 18,1 foizida 65 yosh va undan katta boʻlgan yolgʻiz yashaydigan kishi bor.

Shahar aholisi yosh taqsimotiga koʻra, 39,1% 18 yoshgacha, 5,2% 18 yoshdan 24 yoshgacha, 17,5% 25 yoshdan 44 yoshgacha, 21,9% 45 yoshdan 64 yoshgacha, 16,3% 65 yosh yoki yoshi kattaroqdir. Aholining oʻrtacha yoshi 33 yosh. Har 100 ayolga 89,7 erkak toʻgʻri keladi. 18 va undan katta yoshdagi har 100 ayolga 85,4 erkak toʻgʻri keladi.

Shahardagi uy xoʻjaliklarining oʻrtacha daromadi 25 833 dollarni, oilaning oʻrtacha daromadi esa 38 667 dollarni tashkil etdi. Erkaklar oʻrtacha daromadi 39 500 dollarni, ayollarniki esa 24 688 dollarni tashkil qilgan. Shaharning jon boshiga toʻgʻri keladigan daromadi 20 555 dollarni tashkil etdi. Oilalarning qariyb 17,3 foizi va aholining 22,3 foizi qashshoqlik chegarasidan past boʻlgan, shu jumladan 18 yoshgacha boʻlganlar 31,4 foizi va 65 va undan katta yoshdagilarning 17,9 foizi qashshoq hisoblanadi.

Manbalar
--------

1. ↑  „Total Population: 2010 Census DEC Summary File 1 (P1), Caliente city, Nevada". *data.census.gov*.  U.S. Census Bureau. Qaraldi: 1-may 2020-yil.
2. ↑  *Rivero, Nicolas.* „The Smallest Town in Each of the 50 States". *Mental Floss* (25-avgust 2017-yil). Qaraldi: 25-iyun 2018-yil.
3. ↑  „Lincoln County Chamber of Commerce Website, Caliente". 4-sentabr 2009-yilda asl nusxadan arxivlandi. Qaraldi: 3-noyabr 2009-yil.
4. ↑  Federal Writers' Project*. Origin of Place Names: Nevada*. W.P.A. 1941 — 43 bet.
5. ↑  „U.S. Census website".  United States Census Bureau. Qaraldi: 31-yanvar 2008-yil.
**Louis-Ferdinand Céline** (talaffuzi: *Louis Ferdinand Céline*; asl familiyasi — **Destouches** (talaffuzi: *Detush*; 1894-yil 27-may, Kurbevua — 1961-yil 1-iyul, Medon) — fransuz yozuvchisi, mutaxassisligi boʻyicha shifokor. 20-asrning eng mashhur va taʼsirli yozuvchilaridan biri hisoblanadi. Birinchi jahon urushi faxriysi.

Hayoti
------

Yozuvchi 1894-yil 27-may kuni Fransiyaning Kurbevua shahrida, Ferdinand Detush va Margerita Giyo oilasida tavallud topadi. Unga buvisi „Céline" laqabini bergan. 1908-yildan 1910-yilgacha Germaniya va Buyuk Britaniyaga oʻqish uchun safar qiladi. Ota-onasiga jahl qilib oʻqishni tashlaydi va Birinchi jahon urushi boshlangunidan ikki yil oldin Fransuz armiyasida koʻngilli sifatida ro\yxatdan oʻtadi. Urush boshlangunicha Serjant harbiy unvoniga ega boʻladi. Jang maydonida koʻrsatgan shaxsiy jasoratlari tufayli Fransiyaning eng martabasi ulugʻ medallaridan biri boʻlmish Harbiy medalga sazovor boʻladi. Biroq, keyinchalik u vatanparvarlik va urushga oʻzining shaxsiy tajribasidan kelib chiqib, juda ham salbiy taʼrif beradi. Uning birinchi romani aynan shu mavzuga bagʻishlangan.

Bibliografiya
-------------

### Romanlari

* Tun qariga sayohat / *Voyage au bout de la nuit* (1932)
* Kreditga oʻlim / *Mort à crédit* (1936)
* Ginyollar toʻdasi / *Guignol’s band* (1944)
* Jang / *Casse-pipe* (1949)
* Boshqa paytga spektakl I / *Féerie pour une autre fois I* (1952)
* Normans: Boshqa paytga spektakl II / *Normance: Féerie pour une autre fois II* (1954)
* Qasrdan-qasrga / *D’un château l’autre* (1957)
* Shimol / *Nord* (1960)
* London koʻprigi: ginyollar toʻdasi II / *Le Pont de Londres: Guignol’s band II* (1964)
* Rigodon / *Rigodon* (1969)

### Aralash

* Aybi xud / *Mea Culpa* (1936)
* Qatagʻon uchun bahona / *Bagatelles pour un massacre* (1937)
* Murdalar maktabi / *L’Ecole des cadavres* (1938)
* Oʻzgarishga uchraganlar / *Les Beaux Draps* (1941)
* Professor Y bilan intervyu / *Entretiens avec le professeur Y* (1954)
* Momoqaldiroq va chaqmoqlar. Pyesalar, ibrettolar, ssenariylar.

Manbalar
--------

1. ↑  *(unspecified title)*
2. ↑  *(unspecified title)*
3. ↑  *(unspecified title)*
4. ↑  *(unspecified title)*
5. ↑  „arxiv nusxasi". 27-may 2020-yilda asl nusxadan arxivlandi. Qaraldi: 3-mart 2021-yil.
6. 1 2
**Allantois**, embrion qovugʻi (Al-lantois) — sudralib yuruvchilar, qushlar va sut emizuvchilar — amniotalarning embrion pardalaridan biri. Orqa ichak-dan hosil buladi, amnion bilan seroz par-da orasida joylashadi. Embrionda nafas olish, chiqarish va oziqlantirish vazifa-sini bajaradi. Sudralib yuruvchilar va qushlarda A. yaxshi rivojlangan. Sut emi-zuvchilarda embrion bachadonda taraqqiy etganligidan A. bir qancha oʻzgarishlarga uchraydi va yuldosh (platsenta) shaklla-nishida qatnashadi. A. devoridagi bir talay qon tomirlari embrion bilan tashqi muhit yoki embrion bilan ona organizmi ur-tasida gaz almashinuvini taʼminlaydi. Embrion rivojlanishining soʻnggi dav-rlarida A.ning embrionda qolgan qismi qovuqqa aylanadi.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
Tervalampi manori 1915-yil
**Tervalampi** — Finlandiyaning Uusimaa viloyatidagi Vihti va Kirkkonummi munitsipalitetlari chegarasida joylashgan qishloq. U Vihti munitsipalitetiga tegishli. Qishloq Helsinkidan taxminan 40 km uzoqlikda joylashgan va 580 nafarga yaqin aholiga ega. Qishloqning suv havzalari Poikkipuoliainen koʻlining janubida, Huhmarjärvi koʻlining shimolida, Kaitlampi koʻlining janubida joylashgan.

Qishloqda Nuuksio milliy bogʻining katta qismi joylashgan. Tervalampi 1641-yilda tashkil etilgan Tervalampi saroyi bilan ham mashhur. Saroyning hozirgi binosi 1830-yilda qurilgan. 1936-yilda uyni Helsinki shahri sotib oldi va hali ham unga egalik qiladi. Tervalampi saroyi 1981-yilda giyohvandlikka chalingan odamlar uchun reabilitatsiya markaziga aylandi va u 2019-yil dekabrigacha ishladi.

Tervalampida otxona, bir nechta uyushmalar va Sampola qishloq uyi mavjud. Ojakkaladagi yopiq supermarket Tervalampidan 5 km masofada joylashgan. Eng yaqin yirik xizmatlar markazi Nummela Tervalampidan 10 kmda joylashgan.

Manbalar
--------

1. ↑  „Tervalammen kylalehti 2017 web" (en). *Issuu*. Qaraldi: 9-mart 2020-yil.
2. ↑  *Pulli.* „Kuka suunnitteli Tervalammen kartanon?" (fi). *Vihdin Uutiset*. Qaraldi: 9-mart 2020-yil.

[*sayt ishlamaydi*]
3. ↑  *Pulli.* „Kuka suunnitteli Tervalammen kartanon?" (fi). *Vihdin Uutiset*. Qaraldi: 9-mart 2020-yil.

[*sayt ishlamaydi*]
4. ↑  Ervasti, Ann-Katri (2019). "Helsingin kaupungin päihdekuntoutus muutoksen edessä Case Tervalammen kartano – "maalta kaupunkiin"". *Opinnäytetyö - Hämeen ammattikorkeakoulu*: 66. .
5. ↑  „Vihdin Ratsutalli Oy" (fi). Qaraldi: 9-mart 2020-yil.
6. ↑  „Tervalampelaisia yhdistyksiä - Tervalammen kyläyhdistys". *tervalampi.fi*. Qaraldi: 9-mart 2020-yil.

[*sayt ishlamaydi*]

|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Talha ibn Ubaydulloh ibn Usmon ibn Amr ibn Kaʻb al Quroyshiy** (arabcha: ; 595-656) — Islom payg’ambari Muhammadning ilk safdoshlari (sahoba)dan biri. Jannat hushxabari berilgan sahobalardan.

Biografiya
----------

Arablarning Quroysh qabilasidagi Toim ibn Murra qabilasidan kelib chiqqan. Abu Bakr Siddiqning qarindoshi hisoblanadi. Abu Bakrning va do’stlarining tavsiyasi bilan Islomni qabul qilgan. Uhud jangida Muhammadni himoya qilgan va Jannat bashoratini olgan. Muhammadning o’limidan so’ng xalifalikka Abu Bakr nomzodiga ovoz bergan. Xalifa Usmon ibn Affonning o’limidan ko’p o’tmay, Tuya jangida halok bo’lgan. O’g’li Muhammad ibn Talha ham shu jangda o’lgan. Yana bir o’g’li Muso ibn Talha esa uning boy merosiga ega bo’lgan. Qizi Oysha binti Talha esa, arablarning nufuzli ayollaridan biri edi.

Manbalar
--------

1. ↑
2. ↑
3. ↑  Madelung W. 2000. sfn error: no target: CITEREFMadelung\_W.2000 (help)

|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |


|  |  |  |  |
| --- | --- | --- | --- |
| 

| * k
* m
* t

Muhammad sahobalari |
| --- |
|  |
| 
* Abu Bakr Siddiq
* Umar ibn Xattob
* Usmon ibn Affon
* Ali ibn Abu Tolib
* Talha ibn Ubaydulloh
* Zubayr ibn Avvom
* Abdurahmon ibn Avf
* Saʼd ibn Abu Vaqqos
* Abu Ubayda ibn Jarroh
* Said ibn Zayd
 |

 |
Panteleimonas|name\_local=Άγιος Παντελεήμωνας|periph=West Greece|periphunit=Elis|municipality=Andravida-Kyllini|municunit=Lechaina|population=37|population\_as\_of=2011|area=|elevation=|coordinates=37°58′N 21°15′E﻿ / ﻿37.967°N 21.250°E﻿ / 37.967; 21.250GOKoordinatalari: 37°58′N 21°15′E﻿ / ﻿37.967°N 21.250°E﻿ / 37.967; 21.250GO|postal\_code=|area\_code=|licence=|website=|image\_skyline=|caption\_skyline=|since=|elevation\_min=|elevation\_max=}}
**Agios Panteleimonas** (yunoncha : Genos Kannas) — Gretsiyaning Lexena jamoasidagi kichik qirgʻoq boʻyidagi aholi punkti hisoblanib,4 km shimoli-gʻarbida joylashgan. 2011-yilgi aholini roʻyxatga olishda uning aholisi 37 kishidan iborat boʻlgan. Aholi punktida ikkita cherkov mavjud : Agios Panteleimonas va Agios Athanasios. Punkda kichik port mavjud. Shahar 1930-yillarda tashkil etilgan.

Maʼlumotlar
-----------

| Yil | Aholi |
| --- | --- |
| 1991 yil | 53 |
| 2001 yil | 69 |
| 2011 yil | 37 |

Havolalar
---------

* GTP — Agios Panteleimonas

Yana qarang
-----------

* Elisdagi aholi punktlari roʻyxati

Manbalar
--------

Andoza:Lechaina
Ovchi miltiq

**Miltiq** — oʻq otish quroli. Ov va harbiy ishda qoʻllaniladi. Dastlabki M. 12-asrda arablarda paydo boʻlgan. M. yogʻoch dastaga mahkamlangan stvol (quvur)dan tuzilgan. Qadimgi M.lar pilta bilan oʻt oldirilgan (shuning uchun oʻzbeklar orasida "pilta miltiq" deb atalgan). 14-asrda Yevropada silliq stvolli M. ishlab chiqarilgan. 16-asr birinchi yarmida Ispaniyada mushket deb ataluvchi birmuncha tez oʻqlanadigan M. ishlab chiqarildi. 17—18-asrlarga kelib oʻyiq stvolli M. yaratilgan. 19-asrda tepki, piston va metall patronning ixtiro qilinishi M.ni oʻqlash tezligini birmuncha oshirdi. 1868-yildan boshlab Rossiyada patron gilzasini mexanik ravishda chikarib tashlaydigan zatvorli M. qoʻllanildi (qarang Berdanka). 19-asrning 2-yarmida magazin ixtiro qilingach, M.ni oʻqpash tezligi ancha oshdi. 1891-yil rus qurolsozi S. I. Mosin yaratgan M. na-munasi Birinchi jahon urushi, Rossiyada fukarolar urushi davrida keng qoʻllanildi. 1930-yil mazkur M. baʼzi oʻzgarishlar bilan qayta ishlab chiqarildi va 7,62 mm li M. degan nom oldi. Bu M. magaziniga 5 patron joylangani uchun u oʻzbeklar orasida "beshotar" deb atalgan. Uning otish tezligi minutiga 10—12-marta, moʻljalga olish va otish masofasi 2000 m; aniq otish masofasi 400 m gacha; ogʻirligi 4 kg (nayzasi bilan 4,5 kg). Optik pritsel oʻrnatilganda 800 m gacha masofadagi nishonni bexato urishi mumkin. Hozir M.lardan, asosan, ov qilishda foydalaniladi (yana qarang Karabin, Pistolet-pulemyot).

**Miltiq** — o'q otish quroli. Ov va harbiy ishda qo'llaniladi. Dastlabki miltiq 12 asrda arablarda paydo bo'lgan. Miltiq yog'och dastaga mahkamlangan stvol (quvur)dan tuzilgan. Qadimgi miltiqlar pilta bilan o't oldirilgan (shuning uchun oʻzbeklar orasida «pilta miltiq» deb ataladi). 14 asrda Yevropada silliq stvolli miltiq ishlab chiqarilgan. 16 asr birinchi yarmida Ispaniyada mushket deb nomlangan birmuncha tez o'qlanadigan miltiq ishlab chiqarildi. 17-18 asrlarga kelib o'yiq stvolli miltiq yaratilgan. 19-asrda tepki, piston va metall patronning ixtiro qilinishi miltiqni o'qlash tezligini birmuncha oshirdi. 1868-yildan boshlab Rossiyada patron gilzasini mexanik ravishda chiqarib tashlaydigan zatvorli miltiq ishlab chiqarila boshlangan. Hozir miltiqlardan, asosan, ov qilishda foydalaniladi.

Shuningdek, qarang
------------------

* Avtomat (qurol)
* Pistolet

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Qurol-aslahalar haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Dudiga** (qozoqcha: *Дудыға*) — qozoq milliy zarbli cholgʻu asbobi.

Tavsifi
-------

Dudiga gʻayrioddiy shaklga ega, uchliki olti burchakli boʻlgan tayoq, iplar uchiga mis yoki yogʻoch qoʻngʻiroqlar bilan bogʻlangan. Yuqoriroq ovoz effektiga erishish uchun asbobning ichiga quruq noʻxat yoki mayda toshlar solib qoʻyilgan, tebratganda ular ovoz chiqargan. Yuqori qismiga odatda jun, arqonlar va baʼzan qimmatbaho toshlar kabi turli xil bezaklar bogʻlangan va biriktirilgan.

Dudiga odatda yogʻoch, metall va echki terisidan tayyorlangan.

Hozirgi vaqtda asbob oʻz qiymatini yoʻqotgan. Cholgʻu maketi Olmaota shahridagi Iqilas nomidagi Respublika cholgʻu asboblari muzeyida saqlanadi.

Manbalar
--------

1. ↑  Vsenarodnaya muzika. Komsomolskaya pravda. 1-avgusta 2018 goda.
2. 1 2  Qazaqtiң etnografiyaliq kategoriyalar, ұgʻimdar men ataulariniң dәstүrlі jүyesі. Ensiklopediya. — Almati: DPS, 2011. — ISBN 978-601-7026-17-2
3. ↑  „Казахские народные музыкальные инструменты. 22 октября 2019 года.". 4-avgust 2020-yilda asl nusxadan arxivlandi. Qaraldi: 30-noyabr 2020-yil.